kardosdrur/scandi-wiki huggingface dataset:
Guy Roux

Guy Roux (født 18. oktober 1938 i Colmar, Frankrig) er en tidligere fransk fodboldspiller og senere træner, kendt for i intet mindre end 44 år at være træner for AJ Auxerre, der også var hans klub som aktiv.

Roux var fra 1952 til 1961 spiller i Auxerre, og overtog herefter trænerhvervet i klubben, der på daværende tidspunkt lå i den tredjebedste franske række, Championnat National. I 1980 skaffede han klubben oprykning til Ligue 1, som man i 1996 blev mester i. Fire gange, i 1994, 1996, 2003 og i 2005 vandt holdet under Roux's ledelse desuden pokalturneringen Coupe de France.

I 2007 gjorde Roux højst overraskende comeback i et andet job, da han blev udpeget som cheftræner i RC Lens, men forlod jobbet igen efter kun fire kampe.

Roux's 44 år som cheftræner i Auxerre giver ham titlen som den længst siddende mand i et trænerjob i europæisk fodbold nogensinde.

Titler som træner 

Ligue 1
 1996 med AJ Auxerre

Coupe de France
 1994, 1996, 2003 og 2005 med AJ Auxerre

Referencer 

Fodboldspillere fra Frankrig
Fodboldspillere fra AJ Auxerre
Fodboldtrænere fra Frankrig
Personer fra Colmar
Jessie J

Jessica Ellen Cornish (født 27. marts 1988 i London), bedre kendt som Jessie J, er en sangerinde og sangskriver fra Storbritannien.

Hun slog igennem med debutsinglen "Do It Like a Dude" i slutningen af 2010, en sang der også opnåede succes på den danske hitliste. Hendes anden single, "Price Tag", der blev lavet sammen med rapperen B.o.B, strøg direkte ind som nummer et på den britiske singlehitliste. Hendes debutalbum, Who You Are, udkom i februar 2011.

Jessie J har tidligere skrevet sange til Justin Timberlake, Alicia Keys og Christina Aguilera, ligesom hun også har været med til at skrive Miley Cyrus' kæmpehit Party in the USA.

Diskografi 

 Who You Are (2011)
 Alive (2013)
 Sweet Talker (2014)
 R.O.S.E. (2018)
 This Christmas Day (2018)

Referencer

Eksterne henvisninger 

 
 
 

 
Personer fra London 
Sangere fra England
Sangskrivere fra Storbritannien
Katy B

Katherine Brien, bedre kendt som Katy B, er en R&B/Dubstep-sangerinde fra Storbritannien.

Diskografi 
 On a Mission (2011)
 Little Red (2014)
 Honey (2016)

Sangere fra England
Klaus Toppmöller

Klaus Toppmöller (født 12. august 1951 i Rivenich, Vesttyskland) er en tidligere tysk fodboldspiller og senere træner. Han var som aktiv primært tilknyttet FC Kaiserslautern, og nåede tre landskampe for Vesttyskland. Som træner huskes han blandt andet for at føre Bayer Leverkusen til Champions League-finalen i 2002.

Aktive karriere 
Toppmöller spillede som aktivt primært for FC Kaiserslautern, hvor han var tilknyttet i otte år. Her nåede han som angriber at spille mere end 200 ligakampe og score over 100 mål. Han spillede også tre kampe og scorede ét mål for Vesttysklands landshold

Trænerkarriere 
Efter Toppmöller i 1987 indstillede sin aktive karriere har Toppmöller gjort karriere som træner. Han slog sit navn fast, da han fra 1994 til 1999 stod i spidsen for VfL Bochum. Fra 2001 til 2003 var han ansvarshavende i Bayer Leverkusen, som han førte til Champions League-finalen i 2002, der dog blev tabt 1-2 til Real Madrid. Samme år sluttede man også på 2. pladsen i Bundesligaen og nåede finalen i DFB-Pokalturneringen. Siden har han også trænet Hamburger SV og Georgiens landshold.

Referencer 

Fodboldspillere fra Tyskland
Fodboldspillere fra 1. FC Kaiserslautern
Fodboldtrænere fra Tyskland
Personer fra Rheinland-Pfalz
Pink Marines

Pink Marines er en electro pop-duo fra Danmark.

Musikgrupper fra Danmark
UB40

UB40 er et reggae/pop-band fra Birmingham, Storbritannien. Bandet har haft mere end 50 singler på UK singles chart, og har haft betydelig international succes. De har solgt over 70 millioner albummer på verdensplan.

Deres debut hit single var "Food for Thought" fra 1980. Både sangen "Red Red Wine" og "Can't Help Falling in Love" har ligget nummer et på U.S. Billboard Hot 100 og UK Singles Chart. Sangen "I Got You Babe" har også toppet de engelske hitlister.

Diskografi 
 The ub40 file (1980)
 Signing off (1980)
 Present arms (1981)
 Present arms in dub (1981)
 Ub44 (1982)
 Labour of love (1983)
 Geffery morgan (1984)
 Baggariddim (1985)
 Rat in the kitchen (1986)
 Ub40 (1988)
 Labour of love ii (1989)
 Promises and lies (1992)
 Guns in the ghetto (1997)
 Labour of love iii (1998)
 Cover up (2001)
 Homegrown (2003)

Galleri 

Musikgrupper fra Storbritannien
Gypsy & The Cat

Gypsy & The Cat er en electro pop-duo fra Australien. Duoen består af Xavier Bacash & Lionel Towers.

Eksterne henvisninger 
 

Musikgrupper fra Australien
Musikgrupper fra 2008
Headman

Robi Insinna, bedre kendt som Headman, er en electronica-producer fra Schweiz.

Diskografi 
 It rough (2001)

Musikere fra Schweiz
Musikproducere
The Golden Filter

The Golden Filter er en electronica/pop-duo fra USA.

Eksterne henvisninger 
 

Musikgrupper fra USA
The Vaccines

The Vaccines er et indie rockband fra London, Storbritannien.

Musikgrupper fra Storbritannien
Landeskirchen

Landeskirchen ("landskirker") er evangeliske kirker i de forskellige tyske fyrstedømmer og senere i delstaterne.

I Tyskland blev reformationen gennemført med hjælp fra fyrsterne. For at beskytte den nye lære og de nye kirkers ydre ordning indsatte Luther fyrsterne som kirkernes overhoved. Dette kirkeregimente med fyrsten som summus episcopus for en territorialkirke blev først ophævet i og med monarkiets afslutning 1918-1919.

De evangeliske kirker forblev dog organiseret i Landeskirchen, en ordning som også består i Den tyske Forbundsrepublik.

Se også
 Cuius regio, eius religio, "Den, hvem landet tilhører, hans religion skal være den herskende"

Kristendom i Tyskland
Schweiz
The Walkmen

The Walkmen er et indie rock-band fra USA.

Diskografi 
 Everyone Who Pretended to Like Me Is Gone (2002)
 Bows + Arrows (2004)
 You & Me (2008)
 Lisbon (2010)

Musikgrupper fra USA
Morning Parade

Morning Parade er et indie rock-band fra Storbritannien.

Musikgrupper fra Storbritannien
Randy Newman

Randall Stuart Newman (født 28. november 1943 i Los Angeles, USA) er en sanger, sangskriver og pianist fra USA. I dag er Newman bedst kendt for sine sange til især en række Disney-Pixar-film herunder "You've Got a Friend in Me" til filmen Toy Story. Udover originale sange har han desuden komponeret musikken til Toy Story-filmene (1995–2019), A Bug's Life (1998), begge Monsters, Inc. (2001, 2013), den første og tredje Biler film (2006, 2017), Awakenings (1990), Meet the Parents (2000) og Marriage Story (2019). Han begyndte sin solokarriere i 1960'erne, og hans musikalske stil er blevet beskrevet som en blanding af pop og Rhythm and blues og rock.

Udover sin filmmusik er Randy Newman kendt for sine satiriske og undertiden stærkt kritiserede sange. I sangene spiller han ofte karakterer og på deres vegne nedgør eksempelvis lave mennesker i "Short People", udråbt slavehandlen som historiens første reklamebranche i "Sail Away", set ned på arbejderen i "Mr. President" og menneskeheden i sin helhed i "God's Song". I sangen "Rednecks" håner Newman på vegne af en racistisk amerikansk-sydstatskarakter både jøder og sorte, men selvom sangen er et fra Newmans side humoristisk forsøg på udstille den racistiske ideologi som ignorant og tåbelig, har han senere forklaret, at han stoppede med at spille den live under sine koncerter i USA's sydlige stater, da publikum uironisk sang med.

Randy Newman blev født i Los Angleles, Californien, flyttede som spæd til New Orleans, Louisiana, og tilbage igen til Los Angleles som dreng. Han læste komposition på University of California, Los Angeles men droppede ud, da han fik arbejde og begyndte sin karriere som fastansat sangskriver i et produktionsselskab.

Newman har været nomineret 22 gange til en Oscar i kategorierne Bedste originale musik og Bedste originale sang, og han har to gange vundet sidstnævnte kategori. Randy Newman kommer fra en musikalsk familie, hvor mange har komponeret især filmmusik, og han har derfor været medårsag til, at Newman-familien er den mest nominerede familie ved Oscar-uddelingerne med sammenlagt 95 nomineringer.

Diskografi 
 12 Songs (1970)
 Live (1970)
 Sail away (1972)
 Good old boys (1974)
 Little criminals (1977)
 Born again (1979)
 Land of dreams (1988)
 Hele den pukkelryggede familie(film)soundtrack (1989)
 Pleasantville(film)soundtrack (1998)
 A bug's life(animationsfilm)soundtrack 2 (1998)
 A bug's life(animationsfilm)soundtrack (1998)
 Bad love (1999)
 Monsters Inc(animations-film)soundtrack (2002)
 Seabiscuit (film) soundtrack (2003)
 Cars (2006)
 Harps And Angels (2008)

Eksterne henvisninger

Referencer 

Personer fra Los Angeles 
Pianister fra USA
Sangskrivere fra USA
Sangere fra USA
Satirikere fra USA
Morcheeba

Morcheeba er et trip-hop/indie pop/rock-band fra Storbritannien.

Brug 
 "Everybody Loves a Loser" blev spillet i den første sæson af tv-serien Hung og blev desuden inkluderet i seriens soundtrack udgivet i juni 2010.
 Deres mest berømte sang er Rome Wasn't Built in a Day.

Diskografi 
 Who can you trust (1996)
 Big calm (1997)
 Fragments of freedom (2000)
 Charango (2002)
 The Antidote (2005)
 Dive Deep (2008)
 Blood Like Lemonade (2010)
 Head Up High (2013)
 Blaze Away (2018)
 Blackest Blue (2021)

Musikgrupper fra Storbritannien
Huub Stevens

Hubertus Jozef Margaretha "Huub" Stevens (født 29. november 1953 i Sittard, Holland) er en tidligere hollandsk fodboldspiller og nuværende træner, der (pr. juni 2014) står i spidsen for VfB Stuttgart i den tyske Bundesliga. Som aktiv var han i tolv år tilknyttet PSV Eindhoven, som han vandt tre hollandske mesterskaber og UEFA Cuppen med, og spillede desuden 18 kampe for Hollands landshold.

Stevens er måske bedst kendt for sine seks sæsoner som træner for Schalke 04 i Tyskland, som han trænede mellem 1996 og 2002. Han førte klubben til triumf i UEFA Cuppen i 1997, og til den tyske pokaltitel i både 2001 og 2002. Han har desuden trænet sin gamle klub PSV Eindhoven, samt Hamburger SV, Roda JC, Hertha Berlin, FC Köln, Red Bull Salzburg og VfB Stuttgart

Titler

Titler som spiller 

Æresdivisionen
 1976, 1978 og 1986 med PSV Eindhoven

KNVB Cup
 1976 med PSV Eindhoven

UEFA Cup
 1978 med PSV Eindhoven

Titler som træner 
UEFA Cup
 1997 med Schalke 04

DFB-Pokal
 2001 og 2002 med Schalke 04

Tysk Liga Cup
 2002 med Schalke 04

Hollands Super Cup
 2008 med PSV EindhovenØstrigs Bundesliga'''
 2010 med Red Bull Salzburg

Referencer

Eksterne henvisninger 

Fodboldspillere fra Holland
Fodboldspillere fra Fortuna Sittard
Fodboldspillere fra PSV Eindhoven
Fodboldtrænere fra Nederlandene
Deltagere ved det europæiske mesterskab i fodbold 1980
Gabrielle

Louise Gabrielle Bobb, bedre kendt som Gabrielle er en R&B/pop-sangerinde fra Storbritannien.

Diskografi 
 Find your way (1993)
 Gabrielle (1996)
 Rise (1999)
 Play to win (2004)
 Always (2008)

Sangere fra Storbritannien
The Lovin' Spoonful

The Lovin' Spoonful er et pop/rock-band fra USA.

Diskografi 
 Anthology (1965)
 The lovin' spoonful (1965)
 Daydream (1966)
 Hums of the lovin' spoonful (1966)
 Everything playing (1967)
 Pop history vol 5 (1967)
 You're a big boy now(film)soundtrack (1967)
 John sebastian songbook vol 1 (1967)
 Twenty super hits by the lovin' spoonful (1978)

Musikgrupper fra USA
Ian Brown

Ian George Brown, bedre kendt som Ian Brown, er en rock-sanger fra Storbritannien. Ian Brown er tidligere medlem af The Stone Roses.

Diskografi 
 Unfinished monkey business (1997)
 Golden Greats (2000)
 Music of The Spheres (2001)
 Solarized (2004)

Eksterne henvisninger 

Sangere fra Storbritannien
Emil Høyer

Emil Høyer er en tidligere dansk atlet fra Horsens fS som vandt fire danske mesterskaber; tre på 800 meter og et på 1500 meter. Han satte to dansk rekorder 1921: 800 meter med 1,57,7 en rekord som stod i syv år til Frode Jacobsen slog den 1928 og 1000 meter med 2,33,8 som også stod i syv år til Albert Larsen slog den.

Danske mesterskaber 
  1927 800 meter 1,59,6
  1925 1500 meter 4,12,6
  1925 800 meter 2,02,3
  1924 1500 meter 4,19,3
  1923 800 meter 1,59,0
  1923 1500 meter 4,25,0
  1922 800 meter 2,00,5
  1922 1500 meter ?
  1921 800 meter 2,01,8
  1921 1500 meter 4,11,8

Eksterne henvisninger 
 DAF i tal – Emil Høyer 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Mellemdistanceløbere fra Danmark
Atleter fra Horsens fS
Danskere i 1900-tallet
Crystal Waters

Crystal Waters er en dance/pop-sangerinde og sangskriver fra USA.

Diskografi 
 Surprise (1991)
 Storyteller (1994)
 Crystal waters (1997)

Eksterne henvisninger 

Sangere fra USA
Sangskrivere fra USA
Singer-songwritere fra USA
Personer fra Philadelphia
El Da Sensei

W. E. Williams, bedre kendt som El Da Sensei, er en rapper fra USA. El Da Sensei udgør halvdelen af gruppen Artifacts.

Diskografi 
 The Unusual (2006)
 Global Takeover – The Beginning (2008)

Rappere fra USA
Personer fra New Jersey
I Need a Doctor

I Need A Doctor er anden single fra Dr. Dres tredje og sidste soloalbum Detox. Sangen udkom på iTunes den 1. februar 2011. Med på sangen har han sangerinden Skylar Grey og hans protegé Eminem.

Musikvideo 
En video til sangen blev lavet af Allen Hughes, der tidligere har instrueret Menace II Society og The Book of Eli. Eminem blev set på settet i det centrale Los Angeles. Musikvideoen havde premiere den 24. februar 2011. Videoen begynder med en introduktion af Dr. Dres musiske karriere, selvom det er udklip fra hans tidligere musikvideoer, både fra solo-tiden og fra N.W.A.-tiden. Det inkluderer derfor mange rappere såsom Tupac Shakur, Eazy-E, Eminem og alle medlemmerne fra N.W.A. I videoen ses Dr. Dre kørende ned ad en bjergvej i en Ferrari, hvor han får flashbacks fra hans eget liv, hvorefter bilen går i luften og bliver totaltsmadret, hvorefter Dre bliver transporteret til en medicinsk facilitet. Datoen i starten af videoen, 18. februar 2001, var hans 36-års fødselsdag. Videoen spoler derefter frem til nutiden, hvor han ses i en sygeseng og er tilsluttet livgivende maskiner. Eminem starter herefter med at rappe sangens første vers. Til det andet vers, ses Eminem rappe foran Dre, der her flyder i en isolationstank. Omkvædet, der synges af Skylar Grey, fremføres af en engel (spillet af den canadiske skuespillerinde Estella Warren), der mimer til Skylar Greys vokaler. Skylar Grey selv optræder som en af lægerne i videoen, men synger aldrig i sangen. Dre vågner til sidst op og gennemgår genoptræning og videoen slutter med at han står ved siden af Eazy-Es grav – Eazy-E der var med til at starte Dres musiske karriere.

Kritikernes modtagelse 
Sangen har fået en positiv modtagelse. Nick Levine fra Digital Spy gav sangen en meget positiv kritik – med fem ud af fem stjerner. Om sangen sagde han "Hvorfor er 'I Need a Doctor' sådan en brilliant single? For det første er der produktionen fra den britiske produktionstroldmand Alex da Kid, der har en lignende seriøsitet og knogleraslende bombasme som hans arbejde på 'Love the Way You Lie' og 'Airplanes'. Derudover er der det fængende omkvæd , sunget af Diddys 'Coming Home'-kammerat, Skylar Grey, hvilket gør dig afhængig af at lytte. Det der dog gør 'I Need a Doctor' til en "en smule speciel" og ikke bare "meget god", er præstationen fra Dr. Dre og Eminem. Singlen der får en tåre til at rulle ned af din kind? Fuldt, fuldt ud berettiget."

Hitlister

Årslister

Referencer

Eksterne links 
 Dr. Dre – I Need a Doctor @LetsSingIt.com
 

Eminem
Singler fra 2011
Eminem-sange
Dr. Dre-sange
Rock Dust Light Star

Rock Dust Light Star er funkbandet, Jamiroquais, syvende studiealbum, som blev udgivet den 1. november 2010.

Tracklist 
Standard Edition/Vinyl Edition
 "Rock Dust Light Star" – 4:39
 "White Knuckle Ride" – 3:33
 "Smoke And Mirrors" – 4:30
 "All Good In The Hood" – 3:35
 "Hurtin'" – 4:15
 "Blue Skies" – 3:51
 "Lifeline" – 4:39
 "She's A Fast Persuader" – 5:16
 "Two Completely Different Things" – 4:25
 "Goodbye To My Dancer" – 4:06
 "Never Gonna Be Another" – 4:08
 "Hey Floyd" – 5:09
 "That's Not The Funk I Want" – 3:25 – (Japansk bonusnummer)

Deluxe Edition Extra Tracks
 "All Good In The Hood" (Acoustisk version) – 3:39
 "Angeline" – 3:29
 "Hang It Over" – 4:50
 "Rock Dust Light Star" (Live at Paleo) – 5:42
 "White Knuckle Ride" (Alan Braxe Remix) – 3:17
 "Blue Skies" (Fred Falke Remix) – 4:08

Album fra 2010
Album fra Storbritannien
Jamiroquai
Thomas Robb

Thomas Robb (født 1946 i Detroit, Michigan) er en amerikansk tilhænger af  (white supremacy), der er nuværende leder af Ku Klux Klan (KKK) og pastor ved Christian Revival Center i Bergman, Arkansas. Robb bruger racistiske og antisemitiske bemærkninger under gudstjenester som pastor.

Ku Klux Klan 
I 1989 overtog Robb posten som leder af den racistiske og antisemitiske gruppe Ku Klux Klan efter den tidligere leder David Duke. På det tidspunkt var Robb 43. Han bliver ofte kaldt "The Grand Wizard" eller "The Imperial Wizard".

På et interview på mediet PBS i 2007 fik de lov til at interviewe en Ku Klux Klan ceremoni hvori Robb iført en hvid Ku Klux Klan dragt sagde "It's just a tradition" (Det er bare en tradition).

Under præsidentvalget i 2020 skrev Robb en artikel omkring hans støtte til præsidenten Donald Trump, og at han vidste at Trump snød under valgkampen.

Opvækst og liv
Thomas Robb blev født i Detroit, Michigan voksede op i Tucson, Arizona og gik på college i Colorado. Robb flyttede senere til byen Zinc i den amerikanske delstat Arkansas, hvor han blev pastor og leder af det infamøse Klu Klux Klan.

Anklager 
Thomas Robb igennem sit liv modtaget anklager for racisme og antisemitisme fordi han er leder af den infamøse gruppe Klu Klux Klan. Hans mest kendte var i maj 2022 var Robb sat op på video af den engelske YouTuber Niko Omilana hvor han blev interviewet hvor Omilana sagde han var BBC-journalist og fik Robb til at læse falske brugeres navne op hvis navne fonetisere udtryk som BLM (Black lives matter).

Robb har modtaget flere anklager for drab på sorte mennesker pga. af Ku Klux Klan.

Formået død 
I april 2023 blev Robb formået død, men flere af hans ansatte i kirken sagde at "Robb er i fantastisk helbred"

Referencer 

Højreekstremister
Personer fra Detroit
Fourfeldtskolen Bohr

Fourfeldtskolen Bohr er en folkeskoleafdeling i den vestlige del af Esbjerg i bydelen Fovrfeld. Skolen blev opført i 1969 af Guldager Kommune som Fourfeldtskolen. I forbindelse med kommunalreformen i 1970 blev skolen overdraget til Esbjerg Kommune.

I en årrække lå forløberen til Esbjerg Gymnasium på skolen til de nye bygninger i Kvaglund stod klar.

Afdelingen 
I forbindelse med den organisatoriske omlægning af hele folkeskoleområdet i Esbjerg Kommune blev skolen i august 2015 til en afdeling af Bohrskolen. Skolens navn ændredes officielt og administrativt til Fourfeldtskolen Bohr, mens den i folkemunde stadig kaldes Fourfeldtskolen.

Antal elever 
Skolen har i 2019 ca. 750 elever og er 3-sporet i 0. - 9. klasse med undtagelse af 8, som er 4-sporet.

Opbygning 
Skolens klassetrin er opdelt i fem pavilloner og en idrætsbygning.

Pavillon 1 
Pavillon 1 er den største. Den huser 0-3 klasserne samt skolens SFO. Pavillonen har sin egen skolegård, som ligeledes er den største.

Pavillon 2-4 
Pavillon 2-4 er alle opbygget på samme måde. De har alle deres egen skolegård.

Pavillon 5 
Pavillon 5 er for de ældste elever. Pavillonen er opbygget på samme måde som de andre, men har ikke sin egen skolegård. På den anden side af pavillonen ligger skolens sportsarealer.

Bibliotek 
Det nuværende bibliotek blev tilbygget i 2003. Biblioteket ligger mellem pavillon 3 og 4. Bygningen har store glasruder og metalstolper.

Idrætsbygning 
Idrætsbygningen har to idrætshaller og en svømmehal. Den største af idrætshallerne har en teaterscene. Sportsfaciliteterne bliver jævnligt brugt af Sædding-Guldager Idrætsforening.

Boksekælder 
Kælderen har siden 1978 huset Esbjerg bokse- og brydeklub, der i 2001 skiftede navn til EBBK.

Tidslinje 

 Februar 1969: Byggeriet påbegyndes
 12. august 1969: 1. etape ibrugtages
 10. august 1970: Esbjerg Kommunale Gymnasium opstartes på Fourfeldtskolen
 11. maj 1973: Skolen står færdig og indvies officielt
 10. november 1978: Bokseklubben i kælderen indvies
 23. februar 2002: Rejsegilde på skolens udbygning
 August 2015: Skoleåret starter med navnet Fourfeldtskolen Bohr

Eksterne henvisninger 
 Skolens officielle websted

Referencer 

Etableret i 1969
Folkeskoler i Esbjerg Kommune
Uddannelsesinstitutioner i Esbjerg
GfK Entertainment musikhitlister

GfK Entertainment musikhitlister er de officielle musikhitlister i Tyskland og samles og udgiver af GfK Entertainment (tidligere Media Control og Media Control), på vegne af Bundesverband Musikindustrie. GfK Entertainment er bagmændene bag de ugentlige Top 100 single- og albumhitlister, såvel som andre hitlisteformater som kompilationer, jazz, klassisk musik, schlager, hip hop, dance, comedy og musikvideoer. Efter et søgsmål i marts 2014 fra Media Control AG, skulle Media Control® GfK International skifte deres navn. Top-100 singler er den tyske pendant til Track Top-40.

Officielle hitlister i Tyskland bliver præsenteret af forskellige firmaer, der udgiver listerne på ugentlig basis, online eller i tv. Eksempelvis kan nævnes VIVA, der blev grundlagt i 1993, eller MusicLoad og MIX , der begge lægger næsten alle hitlisterne online hver uge. Alle hitlister præsenteres af en hjemmeside kaldet Charts.de, der er ejet af Media Control GfK International.

Kategorier 
Dette er en liste over de kategorier, for hver der er en liste lavet af GfK Entertainment.

 Top 100 Singler
 Top 100 Albummer
 Top 100 Daglig (singler og albummer)
 Top 100 Midtuge (singler og albummer)
 Top 100 Download (singler og albummer)
 Top 100 Streaming
 Top 30 Kompilation
 Top 20 Jazz
 Top 20 Klassisk
 Top 20 Schlager
 Top 20 Hip Hop
 Top 20 Dance
 Top 20 Musikvideo
 Top 10 Comedy

Referencer 

Hitlister
Medievirksomheder fra Tyskland
Bert van Marwijk

Lambertus "Bert" van Marwijk (født 19. maj 1952 i Deventer, Holland) er en tidligere hollandsk fodboldspiller og nuværende træner for Australiens landshold. Indtil februar 2014 var han træner for det tyske Bundesliga hold Hamburger SV. Tidligere trænede han det Hollandske landshold som han også selv spillede for som aktiv. Han førte hollænderne til finalen ved VM i 2010.

Van Marwijk spillede som aktiv for blandt andet Go Ahead Eagles, AZ Alkmaar og MVV Maastricht. Han spillede desuden én landskamp for Holland, som faldt i 1975.

Van Marwijk blev efter sit karrierestop træner, og har siden da stået i spidsen for adskillige hollandske og udenlandske klubber, blandt andet Fortuna Sittard, Feyenoord og Borussia Dortmund Hamburger S. Med Feyenoord vandt han i 2002 UEFA Cuppen. I 2008 blev han udnævnt som træner for det hollandske landshold, som han førte helt frem til finalen ved VM i 2010, efter undervejs at have besejret blandt andet Brasilien og Uruguay. I finalen blev holdet dog besejret 1-0 af Spanien efter forlænget spilletid.

Efter Europamesterskabet i fodbold 2012 hvor  endte uden point, opsagde Van Marwijk sit job som landstræner for holdet.

Titler

Titler som spiller 

KNVB Cup
 1978 med AZ Alkmaar

Titler som træner 
UEFA Cup
 2002 med Feyenoord

KNVB Cup
 2008 med Feyenoord

Eksterne henvisninger

Referencer 

Fodboldspillere fra Holland
Fodboldspillere fra Go Ahead Eagles
Fodboldspillere fra AZ Alkmaar
Fodboldspillere fra MVV Maastricht
Fodboldtrænere fra Nederlandene
Hamburger SV
Trænere for Hollands fodboldlandshold
Trænere for Saudi-Arabiens fodboldlandshold
Kondemnation

Kondemnation (latin), domfældelse. I søforsikringsretten betegner kondemnation den forsikredes opgivelse af retten til et skib til fordel for forsikreren mod at få forsikringssummen udbetalt; dette kan han efter sølovene gøre, når skibet ikke er værd at istandsætte, men forsikringspolicerne indeholder i reglen den betingelse, at uistandsættelighedserklæringen kun er bindende for forsikreren, når skibets værdi i beskadiget tilstand i forbindelse med istandsættelsesomkostningerne overstiger forsikringstaksten.

I folkeretten betegner kondemnation den udtalelse af en priseret, at et erobret fjendtligt koffardiskib er »god prise« ɔ: at ejendomsretten gyldig er gået over til erobreren.

Forsikring